L 137/62
150.
LV
Eiropas Savienības Oficiālais Vēstnesis
25.5.2023.
Attiecībā uz shēmām, kuras jāizvērtē tāpēc, ka uz tām attiecas 147. punkts, dalībvalstīm ir jāiesniedz izvērtēšanas plāna projekts, kas būs neatņemama sastāvdaļa Komisijas veiktajā shēmas novērtējumā.
Projekts jāiesniedz: a) kopā ar atbalsta shēmu, ja shēmai paredzētā valsts atbalsta budžets pārsniedz 150 miljonus EUR jebkurā gadā vai 750 miljonus EUR tās kopējā darbības periodā; b) 30 darbdienu laikā no būtiskām izmaiņām, kuru rezultātā shēmas budžets pārsniedz 150 miljonus EUR jebkurā gadā vai 750 miljonus EUR shēmas kopējā darbības periodā; c) 30 darbdienu laikā no dienas, kad oficiālajā uzskaitē iegrāmatotie shēmas gada izdevumi pārsniedz 150 miljonus EUR.
151.
Izvērtēšanas plāna projektam ir jāatbilst Komisijas noteiktajiem vispārīgajiem metodikas principiem (77).
Dalībvalstīm ir jāpublicē Komisijas apstiprinātais izvērtēšanas plāns.
152.
Retrospektīvā izvērtēšana jāveic no atbalsta piešķīrējiestādes neatkarīgam ekspertam, balstoties uz izvērtēšanas plānu.
Katru izvērtējumu veido vismaz viens starpposma un viens galīgais izvērtējuma ziņojums.
Dalībvalstīm ir jāpublicē abi ziņojumi.
153.
Galīgais izvērtējuma ziņojums ir jāiesniedz Komisijai pietiekami savlaicīgi, lai tai būtu iespēja novērtēt atbalsta shēmas iespējamo pagarināšanu, bet vēlākais deviņus mēnešus pirms shēmas noslēguma.
Šo termiņu var saīsināt shēmām, kurām izvērtēšanas prasība iestājas pēdējos divos īstenošanas gados.
Katra izvērtējuma precīzo tvērumu un kārtību noteiks lēmumā, ar ko apstiprina atbalsta shēmu.
Paziņojot par turpmākiem atbalsta pasākumiem ar līdzīgu mērķi, jāapraksta, kā ir ņemti vērā izvērtējuma rezultāti.
5.
Ziņošana un uzraudzība
154.
Saskaņā ar Padomes Regulas (EK) Nr.
2015/1589 (78) un Komisijas Regulas (EK) Nr. 794/2004 (79) prasībām dalībvalstīm ir jāiesniedz Komisijai gada ziņojumi.
155.
Dalībvalstīm jāveic visu atbalsta pasākumu sīka uzskaite.
Šādā uzskaitē jābūt ietvertai informācijai, kas nepieciešama, lai konstatētu, ka ir izpildīti nosacījumi attiecībā uz attaisnotajām izmaksām un atbalsta maksimālajām intensitātēm.
Minētā uzskaite jāsaglabā desmit gadus no atbalsta piešķiršanas dienas un jāiesniedz Komisijai pēc pieprasījuma.
6.
Piemērojamība
156.
Komisija šajā paziņojumā izklāstītos principus un nostādnes ievēros, lai novērtētu visa tā paziņotā pētniecības, izstrādes un inovācijas atbalsta saderību, attiecībā uz kuru tā ir aicināta pieņemt lēmumu pēc 2022. gada 19. oktobra.
Nelikumīgs pētniecības, izstrādes un inovācijas atbalsts tiks novērtēts saskaņā ar noteikumiem, kas bija piemērojami dienā, kad atbalsts tika piešķirts.
157.
Saskaņā ar Līguma 108. panta 1. punktu Komisija ierosina dalībvalstīm vajadzības gadījumā savas esošās pētniecības, izstrādes un inovācijas atbalsta shēmas grozīt, lai nodrošinātu to atbilstību šīm nostādnēm, ne vēlāk kā 6 mēnešus no šo nostādņu stāšanās spēkā.
(77) Komisijas dienestu darba dokuments “Common methodology for State aid evaluation”, Brisele, 28.5.2014., SWD(2014) 179 final, vai to turpmāk aizstājošie dokumenti.
(78) Padomes Regula (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (OV L 248, 24.9.2015., 9. lpp.).
(79) Komisijas Regula (EK) Nr. 794/2004 (2004. gada 21. aprīlis), ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai (OV L 140, 30.4.2004., 1. lpp.).